recursal/SuperWikiNEXT-32B huggingface dataset:
**Heineken Open 1978** bol tenisový turnaj mužov, ktorý sa konal v dňoch od 31. decembra 1977 do 8. januára 1978 na otvorených dvorcoch s tvrdým povrchom v novozélandskom Aucklande. Titul v dvojhre získal Američan Eliot Teltscher, ktorý vo finále porazil domáceho Paruna. Titul vo štvorhre získali Novozélanďania Chris Lewis a Russell Simpson, ktorí vo finále porazili austrálsko-nemecký pár Rod Frawley, Karl Meiler.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1978*
**USA Eliot Teltscher** vs. Nový Zéland Onny Parun 6-3 7-5 6-1

### Štvorhra mužov

*Bližšie informácie v hlavnom článku: Mužská štvorhra na Heineken Open 1978*
**Nový Zéland Chris Lewis / Nový Zéland Russell Simpson** vs. Austrália Rod Frawley / Nemecko Karl Meiler 6-1 7-6

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Obrázok hviezdnej brány
**Hviezdna brána** je fiktívne zariadenie používané v rovnako pomenovaných filmoch a seriáloch. V roku 1928 bola vykopaná v Gíze prof. Langfordom, bola odvezená do USA ľodou Achilles. Pomocou hviezdnej brány je možné prekonávať obrovské vzdialenosti za krátky čas, čo umožňuje prieskum neznámych planét a kultúr.

Princíp fungovania
------------------

Hviezdna brána využíva teóriu relativity, ktorú sformuloval Albert Einstein. Vysvetlenie fyzikálnych javov ponúka dokument Stargate: True Science (*Hviezdna brána - skutočná veda*).

Pri extrémnych podmienkach je možné ohýbať tak čas, ako aj priestor. Týmto spôsobom sa môže na určitý čas vytvoriť tunel, ktorý výrazne skráti vzdialenosť medzi jednotlivými bránami, a tým zníži tiež čas potrebný na prechod z jednej brány do druhej. Cez hviezdnu bránu je možné presúvať audio i video signál, ľudí, zbrane či nebezpečné žiarenie.

Nábožensky a technologicky pokročilá rasa Orájov dokázala v posledných dvoch sériách seriálu Stargate SG1 vytvoriť superbránu (supergate), obrovskú verziu hviezdnej brány umožňujúcej časovo neobmedzené trvanie. Cez túto superbránu boli Orájovia schopní zo vzdialenej galaxie priviesť celú flotilu bojových vesmírnych lodí. Aby bola tak obrovská brána stabilná, je potrebné využiť silu čiernej diery.

História
--------

Sieť hviezdnych brán vytvorili Antikovia, rasa ľudí z dávnych dôb, ktorá bola mimoriadne technologicky vyspelá. Okrem hviezdnych brán vytvorili napríklad lietajúce mesto Atlantídu, prezentované v seriáli Stargate: Atlantis.

Planéta Zem patrila do siete planét, na ktorých bola hviezdna brána postavená. Okolo roku 3000 pred našim letopočtom sa podarilo obyvateľom Egypta zvrhnúť nadvládu Goa’uldov a zasypať hviezdnu bránu. Egyptská brána bola nájdená v roku 1928 a pred začiatkom druhej svetovej vojny prenesená do USA. Zásluhou archeológa Daniela Jacksona sa podarilo rozlúštiť jej potenciál.

Prvá výprava cez hviezdnu bránu bola popísaná v 10. dieli prvej série seriálu Stargate SG1 a odohráva sa v 1945. Oproti všetkým ostatným výpravám bolo na vytáčanie symbolov použité manuálne točenie silou ľudských rúk. Druhá a oveľa známejšia výprava viedla na planétu Abydos. Dej tejto výpravy je znázornený v pôvodnom filme Hviezdna brána, natočenom v roku 1994.

Iris
----

V úvodnej epizóde seriálu hviezdna brána sa prvýkrát predstavila technológia známa ako Iris. Ide o mimoriadne odolný štít, nepreniknuteľný zbraňami. Iris sa dal aktivovať a deaktivovať z kontrolnej miestnosti. Pre bezpečnosť boli zavedené zvukové kódy umožňujúce zistiť, či sa pokúša prejsť cez bránu priateľ alebo nepriateľ. Okrem ľudských výprav získali zariadenie na odosielanie kódov aj spojenci ako Tokrovia alebo majster Bra'tac.

Pozri aj
--------

* Hviezdna brána (film)
* Hviezdna brána (seriál)

Iné projekty
------------

Commons
* Spolupracuj na Commons Commons ponúka multimediálne súbory na tému **Hviezdna brána (zariadenie)**
Ausra v roku 1884, č. 10–11
**Aušra** (po slovensky: *Zore*) bol prvý spoločenský, politický a literárny časopisom písaný latinkou, ktorý vychádzal v litovskom jazyku. Vychádzal od marca 1883 do júna 1886 v mestách Ragaineje a Tilžeje. Počas tohoto obdobia vyšlo celkovo 40 čísel, ktoré boli združené v 29 zväzkoch. Prvým redaktorom časopisu Aušra sa stal Jonas Basanavičius a kolektív žurnalistov Jurgis Mikšas, Jonas Šliupas, Martynas Jankus a Juozas Andziulaitis-Kalnenas. Časopis bol vydávaný nelegálne ako na území Litvy, tak aj v oblastiach ruského impéria, kde žila litovská menšina, inteligenti a študenti. Avšak väčšina ruského duchovenstva ďalšie šírenie časopisu zakázala.

Časopisu Aušra patrí prvenstvo prvého liberálneho vydania svetového významu. Propagoval národné spojenie Litovcov vo Veľkej a Malej Litve a ich národné povedomie (znižoval liberálne nálady litovskej inteligencie). Zaoberal sa cárskou a inou násilnou politickou asimiláciou Litovcov. Mal zrovnoprávniť litovský národ s inými národmi ruského impéria. Časopis sa tiež povzbudzoval litovskú inteligenciu k účasti na litovskom národnom hnutí. Redaktori na jeho stránkach prejavovali snahu o zrušenie troch historických vrstiev obyvateľstva, aby tak docielili zrovnoprávnenie všetkých jeho vrstiev. Jednou z jeho hlavných úloh bola tiež snaha o zrušenie zákazu tlače litovskej literatúry a úsilie o vybudovanie litovských škôl. Na jeho stránkach sa čitatelia mohli zoznámiť s poéziou Dionýza Pošku a Simona Staniavičusa a iných litovských spisovateľov, realistickými literárnymi dielami, článkami z litovských povier a historickými otázkami.

Propagujúc národnú jednotu bez akéhokoľvek triedneho rozdielu sa časopis Aušra snažil pripojiť k litovskej národnej vojne proti Rusku. Vďaka prekladom zahraničných diel do litovského jazyka, vydaním kolekcie kníh, vydavateľstvo zoznámilo čitateľov s literatúrou susedných krajín.

Časopis mal tendenciu romantizovať pohľad na kritiku kultúry, idealizoval históriu krajiny, hoci do neho prispievali aj tzv. *ľavičiari*, ktorí boli zásadne proti idealizácii reality života. Do časopisu Aušra prispieval aj rad významných litovských osobností ako Mikalojus Akelaitis, Petras Arminas, Stanislovas Dagilis, Aleksandras Fromas-Gužutis, Jonas Jablonskis, Jonas Juška, Vincas Kudirka, Jonas Mačys-Kekštas, Maironis, Pranas Mašiotas, Stasys Matulaitis, Petras Vileišis a iní.

Zdroj
-----

* Časopis Aušra (po litovsky)
**Heineken Open 2005** bol tenisový turnaj mužov, ktorý sa konal v dňoch od 10. do 17. januára 2005 na otvorených dvorcoch s tvrdým povrchom v novozélandskom Aucklande. Titul v dvojhre získal Čiľan Fernando González, ktorý vo finále porazil Belgičana Oliviera Rochusa. Bol to jeho piaty titul v dvojhre na okruhu ATP. Titul vo štvorhre získali Švajčiar Yves Allegro a Nemec Michael Kohlmann, ktorí vo finále porazili pár švédsko-austrálsky Simon Aspelin, Todd Perry. Pre Allegra to bol druhý a pre Kohlmana tretí titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2005*
**Čile Fernando González** vs. Belgicko Olivier Rochus 6-4 6-2

### Štvorhra mužov

*Bližšie informácie v hlavnom článku: Mužská štvorhra na Heineken Open 2005*
**Švajčiarsko Yves Allegro / Nemecko Michael Kohlmann** vs. Švédsko Simon Aspelin / Austrália Todd Perry 6-4 7-6(4)

Referencie
----------

1. ↑   *Auckland | Draws | ATP Tour | Tennis* [online]. ATP Tour, [cit. 2021-10-19]. Dostupné online.
2. ↑   *Auckland | Draws | ATP Tour | Tennis* [online]. ATP Tour, [cit. 2021-10-19]. Dostupné online.

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 2010** sa konal v dňoch 11. - 16. januára v novozélandskom Aucklanda na otvorených kurtoch s tvrdým povrchom. Rozpočet turnaja je 450 000 USD. Titul v dvojhre získal John Isner, ktorý vo finále porazil Arnauda Clémenta. Titul v štvorhre získal pár Marcus Daniell a Horia Tecău, ktorý si vo finále poradil s párom Marcelo Melo, Bruno Soares.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2010*
**USA John Isner** vs. Francúzsko Arnaud Clément 6:3, 5:7, 7:6(2)

### Štvorhra mužov

*Bližšie informácie v hlavnom článku: Mužská štvorhra na Heineken Open 2010*
**Nový Zéland Marcus Daniell / Rumunsko Horia Tecău** vs. Brazília Marcelo Melo / Brazília Bruno Soares 7:5, 6:4

Externé odkazy
--------------

* Oficiálna stránka

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 1999** bol tenisový turnaj mužov, ktorý sa konal v dňoch od 11. do 18. januára 1999 na otvorených dvorcoch s tvrdým povrchom v novozélandskom Aucklande. Titul v dvojhre získal Holanďan Sjeng Schalken, ktorý vo finále porazil Nemca Haasa. Bol to jeho štvrtý titul v dvojhre na okruhu ATP. Titul vo štvorhre získali Američan Jeff Tarango a Čech Daniel Vacek, ktorí vo finále porazili český pár Jiří Novák, David Rikl. Pre Taranga to bol siedmy a pre Vaceka 21. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1999*
**Holandsko Sjeng Schalken** vs. Nemecko Tommy Haas 6-4 6-4

### Štvorhra mužov

*Bližšie informácie v hlavnom článku: Mužská štvorhra na Heineken Open 1999*
**USA Jeff Tarango / Česko Daniel Vacek** vs. Česko Jiří Novák / Česko David Rikl 7-5 7-5

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Kasia Mnasithea** (starogr. *Κασία Μνασιθέα*) bola olympijská víťazka pretekov dvojkolesových vozov so štvorzáprahom žrebcov v roku 153.

Kasia Mnasithea, dcéra Marka Vetléna Laita z Élidy, zvíťazila v Olympii na 233. hrách v pretekoch dvojkolesových vozov so štvorzáprahom žrebcov (tethrippon pólón). Tethrippon žrebcov sa stal olympijskou disciplínou v roku 384 pred Kr. Na olympijských hrách býval jazdec alebo vozataj v pretekoch zväčša anonymný a olympijský veniec si vždy odniesol len majiteľ víťazného voza alebo koňa a neprekážalo, aby tým majiteľom mohla byť aj žena.

Olympijské víťazstvo Kasie Mnasithey uvádza epigrafický nález (*IvO 233*, IvO = W. Dittenberger a K. Purgold, nápisy Olympia, Berlin 1896.) na podstavci jej nezachovanej sochy, objavený severovýchodne od olympijského Prytaneia.

Referencie a bibliografia
-------------------------

1. 1 2  Inscriptiones Graecae, *IvO 233*
2. 1 2 3  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 33.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 122.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 438.
6. ↑  *American journal of archaeology*, str. 227

Pozri aj
--------

* Zoznam olympijských víťazov staroveku
Súradnice: 50°41′24″S 03°10′54″V﻿ / ﻿50,69000°S 3,18167°V﻿ / 50.69000; 3.18167

**Roubaix** [ʀuˈbɛ] (holandsky Robaais) je francúzske mesto v departemente Nord, región Hauts-de-France, neďaleko hraníc s Belgickom. V minulosti bolo známe svojim textilným priemyslom. Napriek jeho útlmu je mesto dôležitým vzdelávacím centrom pre odborníkov v tomto odvetví.

Spolu s Lille, Villeneuve-d’Ascq a Tourcoing tvorí aglomeráciu s približne miliónom obyvateľov a je súčasťou *Métropole Européenne de Lille*. Roubaix samotné má 95 866 obyvateľov (2013), ktorí sa nazývajú *Roubaisiens*.

Dejiny
------

Roubaix je prvý raz uvedený na mape v roku 863 ako *Robacum*. V tom čase patrilo malé mesto biskupstvu v Tournai. Jeho pôvod však siaha až do rímskeho obdobia, kedy bolo centrom viacerých malých sídiel. 

Roubaix rástol najmä v 15. storočí za vlády Pierra de Roubaix. Jeho dejiny sú úzko spojené s dynastiou Burgundovcov a Flámskom. 

Po skončení vlády Roubaixovcov v 16. storočí sa sobášmi menili majitelia, ale mesto stále zostávalo predmetom najmä flámskeho záujmu. 

Základy hospodárskeho úspechu položil burgundský vojvoda Karol Smelý v roku 1469 udelením práva na textilnú výrobu a obchod s textilom. V 19. storočí získalo mesto zásluhou veľkého rozmachu textilného priemyslu prezývky "Manchester severu" a "mesto tisícky komínov". Počet obyvateľov v tomto období vzrástol pätnásťnásobne z 8 091 obyvateľov v roku 1800 na 124 000 v roku 1900. Potvrdením postavenia mesta v textilnom priemysle bolo v roku 1911 organizovanie medzinárodnej výstavy textilného priemyslu a umiestnenie burzy vlny v meste (dnes v Austrálii).

Osobnosti mesta
---------------

* Maurice Nédoncelle (\* 1905 – † 1976), teológ a filozof
* Bernard Arnault (\* 1949), podnikateľ a miliardár
* Martial Mbandjock (\* 1985), atlét – šprintér

Partnerské mestá
----------------

* UK  Bradford, Anglicko, Spojené kráľovstvo, 1969
* Germany  Mönchengladbach, Nemecko, 1969
* Belgicko  Verviers, Belgicko, 1969
* Severné Macedónsko  Skopje, Severné Macedónsko, 1973
* Italy  Prato, Taliansko, 1981
* Poland  Sosnowiec, Poľsko, 1993
* Portugal  Covilhã, Portugalsko, 2000
* Algeria  Bouira, Alžírsko, 2003

Literatúra
----------

* Philippe Waret und Jean-Pierre Popelier: *Roubaix de A à Z*. Alain Sutton, Saint-Cyr-sur-Loire, 2006, ISBN 2-84910-459-0
* Michel David (u. a.): *Roubaix: cinquante ans de transformations urbaines et de mutations sociales*. Presses Universitaires du Septentrion, Villeneuve d'Ascq, 2006, ISBN 2-85939-926-7

Iné projekty
------------

Commons
* Spolupracuj na Commons Commons ponúka multimediálne súbory na tému **Roubaix**

Externé odkazy
--------------

* Oficiálna stránka (po francúzsky)
* Dejiny mesta (po francúzsky)
* Stránka turistického centra o Roubaix (po francúzsky) (po holandsky) (po anglicky)

Zdroj
-----

*Tento článok je čiastočný alebo úplný preklad článku Roubaix na nemeckej Wikipédii.*


|  |  |
| --- | --- |
| Portal | Francúzsky portál |
**Heineken Open 1988** bol tenisový turnaj mužov, ktorý sa konal v dňoch od 4. do 11. januára 1988 na otvorených dvorcoch s tvrdým povrchom v novozélandskom Aucklande. Titul v dvojhre získal Izraelčan Amos Mansdorf, ktorý vo finále porazil Inda Rameš Krišnan. Bol to jeho tretí titul v dvojhre na okruhu ATP. Titul vo štvorhre získali Američania Martin Davis, Tim Pawsat, ktorí vo finále porazili tiež americký pár Sammy Giammalva, Jim Grabb.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1988*
**Izrael Amos Mansdorf** vs. India Ramesh Krishnan 6-3 6-4

### Štvorhra mužov

*Bližšie informácie v hlavnom článku: Mužská štvorhra na Heineken Open 1988*
**USA Martin Davis / USA Tim Pawsat** vs. USA Sammy Giammalva / USA Jim Grabb 6-3 3-6 6-4

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 1980** bol tenisový turnaj mužov, ktorý sa konal v dňoch od 1. do 3. marca 1980 na otvorených dvorcoch s tvrdým povrchom v novozélandskom Aucklande. Titul v dvojhre získal Američan John Sadri, ktorý vo finále porazil obhajcu Wilkisona. Titul vo štvorhre získali Rakúšan Peter Feigl a Austrálčan Rod Frawley, ktorí vo finále porazili americký pár John Sadri, Tim Wilkison.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1980*
**USA John Sadri** vs. USA Tim Wilkison 6-4 3-6 6-3 6-4

### Štvorhra mužov

*Bližšie informácie v hlavnom článku: Mužská štvorhra na Heineken Open 1980*
**Rakúsko Peter Feigl / Austrália Rod Frawley** vs. USA John Sadri / USA Tim Wilkison 6-2 7-5

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Malpa kapucínska** (lat. *Cebus capucinus*) je neveľká opica z rodu *Cebus* (malpa) z čeľade malpovité (*Cebidae*). Obýva tropické dažďové lesy v Južnej a Strednej Amerike.

Opis
----

Svoj rodový názov získala podľa kapucínskych mníchov, ktorých rúcho pripomína žlté sfarbenie malpy kapucínskej na hrdle, hlave a ramenách, ktoré kontrastuje s čierno sfarbeným zvyškom tela. Na temene hlavy sa občas objavuje čierny prúžok srsti pripomínajúci tvar písmena V. Malpa kapucínska meria na dĺžku okolo 48 cm, pričom dospelý samec zriedkakedy presiahne hmotnosť 6 kg, samica váži obvykle medzi 4 až 5 kg. Chápavý chvost je až 55 cm dlhý. Samci sú výrazne väčší ako samice.

Spôsob života
-------------

Žije v skupinách tvorených 2 až 20 kusmi a vedenými jedným dominantným samcom a samicou. Sú to denné primáty, ktoré väčšinu času trávia na stromoch, kde sa živia zvlášť listami, rôznymi plodmi, kvetmi, stonkami a bobuľami. Samica rodí po 157-167 dennej gravidite jedno mláďa. Najviac pôrodov prebieha medzi decembrom a aprílom. Mláďa je plne odstavené vo veku dvanástich mesiacov a pohlavnú dospelosť dosahuje vo veku medzi druhým až tretím rokom života. V prírode sa obvykle dožíva 15 – 17 rokov, v zajatí to môže byť aj takmer o desať rokov viac.

Bolo u nej pozorované používanie nástrojov. Napr. použitie palice na odohnanie jedovatého hada

Referencie
----------

1. ↑  IUCN Red list 2020.03. Prístup 22. jún 2022
2. ↑  Boinski, S. (1988), *Use of a club by a wild white-faced capuchin (Cebus capucinus) to attack a venomous snake (Bothrops asper)*. Am. J. Primatol. 14: 177–179. doi: 10.1002/ajp.1350140208

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Malpa kapucínska**
* Spolupracuj na Wikidruhoch Wikidruhy ponúkajú informácie na tému **Malpa kapucínska**

Zdroj
-----

*Tento článok je čiastočný alebo úplný preklad článku Malpa kapucínská na českej Wikipédii.*
**Heineken Open 1990** bol tenisový turnaj mužov, ktorý sa konal v dňoch od 8. do 15. januára 1990 na otvorených dvorcoch s tvrdým povrchom v novozélandskom Aucklande. Titul v dvojhre získal Američan Scott Davis, ktorý vo finále porazil Rusa Česnokova. Bol to jeho tretí a posledný titul v dvojhre na okruhu ATP. Titul vo štvorhre získali Američania Kelly Jones, Robert Van't Hof, ktorí vo finále porazili izraelsko-holandský pár Gilad Bloom, Paul Haarhuis.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1990*
**USA Scott Davis** vs. Rusko Andrej Česnokov 4-6 6-3 6-3

### Štvorhra mužov

*Bližšie informácie v hlavnom článku: Mužská štvorhra na Heineken Open 1990*
**USA Kelly Jones / USA Robert Van't Hof**  vs. Izrael Gilad Bloom / Holandsko Paul Haarhuis 7-6 6-0

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Sint-Vedastuskerk
Bývalá radnica
**Vlamertinge** je dedina v belgickej provincii Západné Flámsko a štvrť mesta Ieper. Centrum obce sa nachádza hneď vedľa centra mesta Ieper, pozdĺž hlavnej cesty N38 do neďalekého mesta Poperinge.

Okrem samotného centra mesta Ieper je Vlamertinge najväčšou časťou mesta Ieper. Na západ od Vlamertinge, pozdĺž cesty do Poperinge, je osada Brandhoek.

Dejiny
------

Najstaršie údaje o Vlamertinge sa datujú od stredoveku. V roku 857 bola postavená kaplnka. V roku 970 bol Ypres zničený a kaplnka Vlamertingeho zhorela. Najstarší dokument, známy do dnešného dňa, ktorý obsahuje názov Flambertenges, je listinou z roku 1066. Baudouin van Lille, jeho manželka Adela a ich syn Baudouin v tomto dokumente darovali majetok cirkvi a kapitule Sint-Pieters v Lille. 

V prvej svetovej vojne bola celá dedina zničená bombardovaním. V roku 1944 počas druhej svetovej vojny bol Vlamertinge oslobodený poľskou obrnenou divíziou.

Zemepis
-------

Vlamertinge je 17 metrov nad morom. Obec hraničí s Ypresom na východe, Voormezele na juhovýchode, Kemmel a Dikkebus na juhu, Reningelst na juhozápade, Poperinge na západe, Elverdinge na severe a Brielen na severovýchode.

Demografický vývoj
------------------

Od roku 1487 do roku 1697 došlo k veľkému poklesu populácie Vlamertinge. Najpravdepodobnejším vysvetlením bola osemdesiatročná vojna v Holandsku. Počas prvej svetovej vojny počet obyvateľov opäť klesol. Je to preto, lebo blízky Ypres, ktorý bol vtedajším mestom, bol ťažko bombardovaný a Vlamertinge tiež veľmi trpel týmto bombardovaním.

Pamiatky
--------

* Kostol svätého Védastusa
* Bývalá radnica Vlamertinge z roku 1922 v neo-flámskom renesančnom štýle
* Hrad Vlamertinge alebo Hrad du Parc bol postavený v rokoch 1857-1858 na objednávku vikontu Pierre-Gustave du Parc podľa návrhu Josefa Schadda.
* Vo Vlamertinge existuje niekoľko britských vojenských cintorínov z prvej svetovej vojny:
	+ Brandhoek Military Cemetery
	+ Red Farm Military Cemetery
	+ Vlamertinghe Military Cemetery
	+ Vlamertinghe New Military Cemetery
	+ Railway Chateau Cemetery
	+ Divisional Cemetery
	+ Brandhoek New Military Cemetery
	+ Brandhoek New Military Cemetery No.3
	+ Hop Store Cemetery

Iné projekty
------------

Commons
* Spolupracuj na Commons Commons ponúka multimediálne súbory na tému **Vlamertinge**

Externé odkazy
--------------

* 
* 
*
**Čierny potok** je potok na hornom Spiši, v západnej časti okresu Stará Ľubovňa. Je to pravostranný prítok Kamienky, má dĺžku 6 km a je tokom V. rádu.

Pramení vo východnej časti Spišskej Magury, v podcelku Veterný vrch, v oblasti Olenca, juhozápadne od kóty 897,0 m v nadmorskej výške približne 850 m n. m. Na hornom toku tečie juhovýchodným smerom, zľava priberá prítok prameniaci severovýchodne od kóty 897,0 m a vstupuje do Spišsko-šarišského medzihoria, do podcelku Ľubovnianska kotlina. Tu sa najprv stáča severojužným smerom, sprava priberá najprv prítok z lokality Lazy, potom krátky prítok prameniaci východne od kóty 730,3 m a na krátkom úseku tečie na juhovýchod. Následne priberá pravostranný prítok z lokality Škôlka a ďalej už pokračuje viac-menej východným smerom. Zároveň postupne priberá niekoľko prítokov; zľava krátky prítok z lokality Šivarná, sprava prítok prameniaci západne od kóty 681,3 m, opäť zľava ďalší prítok z oblasti Šivarnej a tiež Šivarniansky potok. Potom sa na krátkom úseku vetví na dve ramená, vytvára oblúk prehnutý na sever a zľava ešte priberá prítok (564,2 m n. m.) z oblasti Sosníka. Napokon sa stáča k ústiu na juhovýchod a juhovýchodne od obce Kamienka sa v nadmorskej výške cca 549 m n. m. vlieva do Kamienky.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-06-05]. Dostupné online.
2. ↑   *Mapový portál HIKING.SK* [online]. Denník N, [cit. 2023-06-05]. Dostupné online.

| * z
* d
* u
Vodné toky v povodí Kamienky |
| --- |
| *Kamienka* → *Poprad* → *Dunajec* → *Visla* |
| 
* Čierny potok
* Chotárny potok
* **Kamienka**
* Riečka
* Šivarniansky potok

 |
**Štósky potok** je potok v západnej časti regiónu Turňa, v najzápadnejšej časti okresu Košice-okolie. Je to ľavostranný prítok Bodvy, meria 6,1 km a je tokom V. rádu.

Prameň
------

Tečie vo Volovských vrchoch, pramení v podcelku Pipitka na severoseverozápadnom svahu Tupého vrchu (1 040,5 m n. m.) v nadmorskej výške približne 940 m n. m.

Opis toku
---------

Od prameňa tečie sprvu smerom na sever, zľava priberá krátky prítok zo severozápadného úbočia Tupého vrchu, stáča sa na severoseverovýchod a preteká dolinou Peklisko. Následne priberá ľavostranné prítoky najprv prameniaci juhovýchodne od kóty 993,2 m, potom potok z Medvedej doliny. Ďalej sa stáča, prechodne tečie východným smerom, opäť zľava priberá prameniaci juhovýchodne od Štóskeho sedla (798 m n. m.), potom sa stáča na juhovýchod a preteká intravilánom obce Štós. V obci najprv priberá zľava prítok prameniaci východne od Štóskeho sedla, potom sprava prítok z východného svahu Tupého vrchu, z tej istej strany aj prítok zo západného svahu Drieňovca (641,9 m n. m.) a koryto potoka sa stáča východným smerom. Z ľavej strany ďalej priberá Kúpeľný potok a tečie súbežne s cestou II. triedy č. 548 na ľavom brehu. Pod obcou ešte priberá ľavostranný prítok spod kúpeľov Štós a k ústiu pokračuje východojuhovýchodným smerom. Napokon podteká spomenutú cestu a VJV od Štósa ústi v nadmorskej výške cca 381 m n. m. do Bodvy. Na dolnom toku vytvára potok hranicu medzi geomorfologickými podcelkami Pipitka na pravom a Kojšovská hoľa na ľavom brehu.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-02-24]. Dostupné online.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-02-24]. Dostupné online.
3. ↑   *Mapový portál HIKING.SK* [online]. Denník N, [cit. 2023-02-24]. Dostupné online.

| * z
* d
* u
Vodné toky v povodí Bodvy (na území Slovenska) |
| --- |
| *Bodva* → *Slaná* → *Tisa* → *Dunaj* |
| Vodné toky | 
* **Bodva**
* Borzov
* Drienovec
* Hájny potok
* Humel
* **Ida**
* Kečovský potok
* Kúpeľný potok
* Medvedí potok
* Miglinc
* Novoveský potok
* Olšava
* Opustený potok
* Ovčinský potok
* Piverský potok
* Ponorný potok
* Porča
* Rakov potok
* Saňovský potok
* Skalný potok
* Stará Bodva
* Suchý potok
* Štósky potok
* Šugovský potok
* Teplica
* **Turňa**
* Zábava
* Zadný potok
* Zaspaný jarok
* Zlatná

 |
| Vodné plochy | 
* Hámre v Šugovskej doline
* Rybník Jasov

 |
**Heineken Open 1995** bol tenisový turnaj mužov, ktorý sa konal v dňoch od 9. do 16. januára 1995 na otvorených dvorcoch s tvrdým povrchom v novozélandskom Aucklande. Titul v dvojhre získal Švéd Thomas Enqvist, ktorý vo finále porazil Američana Adamsa. Bol to jeho tretí titul v dvojhre na okruhu ATP. Titul vo štvorhre získali Kanaďan Grant Connell a Američan Patrick Galbraith, ktorí vo finále porazili argentínsko-španielsky pár Luis Lobo, Javier Sánchez. Pre Connella to bol 12. a pre Galbraitha 20. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1995*
**Švédsko Thomas Enqvist** vs. USA Chuck Adams 6-2 6-1

### Štvorhra mužov

*Bližšie informácie v hlavnom článku: Mužská štvorhra na Heineken Open 1995*
**Kanada Grant Connell / USA Patrick Galbraith** vs. Argentína Luis Lobo / Španielsko Javier Sánchez 6-4 6-3

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 2008** bol tenisový turnaj mužov, ktorý sa konal v dňoch od 7. do 14. januára 2008 na otvorených dvorcoch s tvrdým povrchom v novozélandskom Aucklande. Titul v dvojhre získal Nemec Philipp Kohlschreiber, ktorý vo finále porazil Španiela Ferrera. Bol to jeho druhý titul v dvojhre na okruhu ATP. Titul vo štvorhre získali Peruánec Luis Horna a Argentínčan Juan Mónaco, ktorí vo finále porazili belgicko-nemecký pár Xavier Malisse, Jürgen Melzer. Pre Hornu to bol štvrtý a pre Mónaca prvý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2008*
**Nemecko Philipp Kohlschreiber** vs. Španielsko Juan Carlos Ferrero 7-6(4) 7-5

### Štvorhra mužov

*Bližšie informácie v hlavnom článku: Mužská štvorhra na Heineken Open 2008*
**Peru Luis Horna / Argentína Juan Mónaco** vs. Belgicko Xavier Malisse / Rakúsko Jürgen Melzer 6-4 3-6 10-7

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 1979** bol tenisový turnaj mužov, ktorý sa konal v dňoch od 31. decembra 1978 do 2. januára 1979 na otvorených dvorcoch s tvrdým povrchom v novozélandskom Aucklande. Titul v dvojhre získal Američan Tim Wilkison, ktorý vo finále porazil Rakúšana Feigla. Titul vo štvorhre získali Juoafričan Bernard Mitton a Austrálčan Kim Warwick, ktorí vo finále porazili britský pár Andrew Jarrett, Jonathan Smith.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1979*
**USA Tim Wilkison** vs. Rakúsko Peter Feigl 6-3 4-6 6-4 2-6 6-2

### Štvorhra mužov

*Bližšie informácie v hlavnom článku: Mužská štvorhra na Heineken Open 1979*
**Južná Afrika Bernard Mitton / Austrália Kim Warwick** vs. Spojené kráľovstvo Andrew Jarrett / Spojené kráľovstvo Jonathan Smith 6-3 2-6 6-3

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 2004** bol tenisový turnaj mužov, ktorý sa konal v dňoch od 12. do 19. januára 2004 na otvorených dvorcoch s tvrdým povrchom v novozélandskom Aucklande. Titul v dvojhre získal slovenský reprezentant Dominik Hrbatý, ktorý vo finále porazil Španiela Rafaela Nadala. Bol to jeho piaty titul v dvojhre na okruhu ATP. Titul vo štvorhre získali Ind Maheš Bhupáthí a Francúz Fabrice Santoro, ktorí vo finále porazili český pár Jiří Novák, Radek Štěpánek. Pre Bhupáthího to bol 32. a pre Santora 12. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2004*
**Slovensko Dominik Hrbatý** vs. Španielsko Rafael Nadal 4-6 6-2 7-5

### Štvorhra mužov

*Bližšie informácie v hlavnom článku: Mužská štvorhra na Heineken Open 2004*
**India Maheš Bhupáthí / Francúzsko Fabrice Santoro** vs. Česko Jiří Novák / Česko Radek Štěpánek 4-6 7-5 6-3

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 1994** bol tenisový turnaj mužov, ktorý sa konal v dňoch od 10. do 17. januára 1994 na otvorených dvorcoch s tvrdým povrchom v novozélandskom Aucklande. Titul v dvojhre získal Švéd Magnus Gustafsson, ktorý vo finále porazil Američana Patricka McEnroea. Bol to jeho šiesty titul v dvojhre na okruhu ATP. Titul vo štvorhre získali Američania Patrick McEnroe, Jared Palmer, ktorí vo finále porazili kanadsko-americký pár Grant Connell, Patrick Galbraith. Pre McEnroea to bol 14. a pre Palmera tretí titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1994*
**Švédsko Magnus Gustafsson** vs. USA Patrick McEnroe 6-4 6-0

### Štvorhra mužov

*Bližšie informácie v hlavnom článku: Mužská štvorhra na Heineken Open 1994*
**USA Patrick McEnroe / USA Jared Palmer** vs. Kanada Grant Connell / USA Patrick Galbraith 6-2 4-6 6-4

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 2000** bol tenisový turnaj mužov, ktorý sa konal v dňoch od 10. do 17. januára 2000 na otvorených dvorcoch s tvrdým povrchom v novozélandskom Aucklande. Titul v dvojhre získal Švéd Magnus Norman, ktorý vo finále porazil Američana Changa. Bol to jeho ôsmy titul v dvojhre na okruhu ATP. Titul vo štvorhre získali Juhoafričan Ellis Ferreira a Američan Rick Leach, ktorí vo finále porazili francúzsko-americký pár Olivier Delaître, Jeff Tarango. Pre Fereiru to bol 13. a pre Leacha 38. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2000*
**Švédsko Magnus Norman** vs. USA Michael Chang 3-6 6-3 7-5

### Štvorhra mužov

*Bližšie informácie v hlavnom článku: Mužská štvorhra na Heineken Open 2000*
**Južná Afrika Ellis Ferreira / USA Rick Leach** vs. Francúzsko Olivier Delaître / USA Jeff Tarango 7-5 6-4

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Heineken Open 2001** bol tenisový turnaj mužov, ktorý sa konal v dňoch od 8. do 15. januára 2001 na otvorených dvorcoch s tvrdým povrchom v novozélandskom Aucklande. Titul v dvojhre získal Slovák Dominik Hrbatý, ktorý vo finále porazil Španiela Francisco Clavet. Bol to jeho tretí titul v dvojhre na okruhu ATP. Titul vo štvorhre získali Juhoafričan Marius Barnard a Američan Jim Thomas, ktorí vo finále porazili juhoafricko-argentínsky pár David Adams, Martín García. Pre Thomasa to bol prvý a pre Barnarda šiesty a posledný titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 2001*
**Slovensko Dominik Hrbatý** vs. Španielsko Francisco Clavet 6-4 2-6 6-3

### Štvorhra mužov

*Bližšie informácie v hlavnom článku: Mužská štvorhra na Heineken Open 2001*
**Južná Afrika Marius Barnard / USA Jim Thomas** vs. Južná Afrika David Adams / Argentína Martín García 7-6(10) 6-4

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Démétrios** alebo **Demetrios** (starogr. *Δημήτριος*) bol grécky sochár z prelomu 5. a 4. storočia pred Kr.

Sochár Demetrios pochádzal z Alópeky. Tvoril v Aténach a venoval sa v prvom rade portrétovým sochám. Na rozdiel od väčšiny umelcov sa svojim modelom usiloval vystihnúť hlavne ich reálnu podobu než krásu. Jeho súčasníkov udivovalo, že korintského stratéga Pellicha zobrazil i s jeho objemným bruchom a na portrétnej soche istého kňaza vystihol aj jeho cintľavosť.

Niektorí odborníci Demetriovi pripisujú mramorovú hlavu Lysimachy (aténskej kňažky), nachádzajúcej sa v Britskom múzeu aj keď nikdy nebola autentizovaná. Pravdepodobne o tomto sochárskom diele zanechal správu i staroveký autor Pausanias vo svojej sprievodcovskej príručke po Grécku: „*Pri chráme Atény je asi jednolaketná soška stareny dobre spracovaná, ktorej nápis hlása, že je to Lysimaché, služobnica bohyne...*"

O sochárskej tvorbe Demetria nám ale podávajú svedectvá jeho menom signované dva podstavce (z nezachovalých sôch) nájdené v Aténach.

Referencie a bibliografia
-------------------------

1. 1 2 3  Michail V. Alpatov. *Dejiny umenia*. Bratislava : Tatran, 1976. 61-749-76. S. 186.
2. ↑  Lucian (of Samosata.), C. D. N. Costa, *Lucian: Selected Dialogues*, str. 171
3. ↑  The British Museum, Marble portrait head of an old woman, sometimes identified as Lysimache, priestess of Athena
4. ↑  Pausanias]. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 78.
5. ↑  Inscriptiones Graecae, *IG II² 4895*
6. ↑  Supplementum Epigraphicum Graecum, *SEG 12:61*
7. ↑  Catherine M. Keesling, *Early Greek Portraiture*, str. 286

Autoritné údaje: * ULAN: 500087873
* VIAF: 327159474184527661602
**Heineken Open 1998** bol tenisový turnaj mužov, ktorý sa konal v dňoch od 12. do 19. januára 1998 na otvorených dvorcoch s tvrdým povrchom v novozélandskom Aucklande. Titul v dvojhre získal Čiľan Marcelo Rios, ktorý vo finále porazil Richard Fromberg a Austrálie. Bol to jeho šiesty titul v dvojhre na okruhu ATP. Titul vo štvorhre získali Američan Patrick Galbraith a Novozélanďan Brett Steven, ktorí vo finále porazili novozélandsko-americký pár Tom Nijssen, Jeff Tarango. Pre Galbraitha to bol 34. a pre Stevena deviaty a posledný titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1998*
**Čile Marcelo Rios** vs. Austrália Richard Fromberg 4-6 6-4 7-6(3)

### Štvorhra mužov

*Bližšie informácie v hlavnom článku: Mužská štvorhra na Heineken Open 1998*
**USA Patrick Galbraith / Nový Zéland Brett Steven** vs. Holandsko Tom Nijssen / USA Jeff Tarango 6-4 6-2

  


| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
mince s vyobrazením Démétriosa
**Démétrios I.** alebo **Démétrios Poliorkétes** alebo **Démétrios Poliorkétés** († 283 pred Kr.) bol macedónsky veliteľ a panovník.

Svoje prímeno Poliorkétés (= Obliehateľ miest) dostal za vývoj obliehacích techník pri dobýjaní mesta Salamíny na ostrove Cyprus. Nazývali ho tiež Megas (= Veľký). So svojím otcom Antigonom Jednookým (*Monofthalmos*) bojoval po smrti Alexandra Veľkého počas vojen diadochov o vládu v Macedónii. V roku 307 sa spolu zmocnili Atén a uctievali ich tu ako Bohov Záchrancov (*Theoi Soteres*). V roku 306 zvíťazili v námornej bitke pri cyperskej Salamíne a v roku 305 obaja prijali kráľovský titul. V roku 305/304 obliehal Rodos, pričom si dal vybudovať obrovské obliehacie stroje, ale jeho pokus skončil neústupne a Roďania zo strojov postavili sochu boha Hélia.

V roku 303 sa mu podarilo vytlačiť dovtedajšieho vládcu Kassandra z Grécka a obnovil všegrécky spolok. V roku 301 jeho otec Antigonos zahynul v bitke pri Ipse, Démétrios však opäť ovládol Atény a Boiótiu. V rokoch 293 – 287 bol kráľom Macedónie a Tesálie. V roku 287 vtrhli do Macedónie Lysimachos a epirský kráľ Pyrrhos, vojsko zradilo Démétria a ten sa dostal do Seleukovho zajatia, kde v roku 283 pred Kr. zomrel.

Jeho životopis napísal grécky spisovateľ Ploutarchos, pričom ho porovnáva s rímskym politikom Markom Antoniom.

  


| * z
* d
* u
Králi Macedónie |
| --- |
| Argeadská dynastia | Karanus ·  Koinos ·  Tyrimmas ·  Perdikkas I. ·  Argaeus I. ·  Filip I. ·  Aeropus I ·  Alketas I. ·  Amyntas I. ·  Alexander I. ·  Alketas II. ·  Perdikkas II. ·  Archelaos I. ·  Krateros · Orestes a Aeropus II. ·  Archelaos II. ·  Amyntas III. ·  Pausanias  ·  Amyntas III. · Argaeus II. · Amyntas III. ·  Alexander II. ·  Ptolemaios I. ·  Perdikkas III. ·  Amyntas IV.  ·  Filip II. ·  Alexander Veľký ·  Filip III. ·  Alexander IV.  ·  Perdikkas (regent) ·  Antipatros (regent) ·  Polyperchon ·  Kassandros | Vergina SunVergina Sun |
| Antipatrovská dynastia | Kassandros ·  Filip IV. ·  Alexander V. ·  Antipater II. |
| Antigonovská dynastia | Démétrios I ·  Lysimachos a Pyrrhos Epirský ·  Ptolemaios II. ·  Meleagros ·  Antipater Etesias ·  Sosthenes ·  Antigonos II. · Démétrios II. · Antigonos Dósón · Filip V. · Perseus |

Autoritné údaje: * BnF: 12256716k
* GND: 118524623
* ISNI: 0000 0000 6318 5998
* LCCN: nr91012570
* NK ČR: jn20000700395
* VIAF: 42629081
* WorldCat: lccn-nr91012570
**Hermína Orfanidesová** (iný zápis priezviska: **Orphanidesová**; pseudonymy: **Cilka**, **Cilka z Hýb**, **Marína Sirotská**, **Milka**, **Tabita**; \* 22. november 1853, Hybe, Rakúske cisárstvo – † 28. apríl 1916, Banská Bystrica, Rakúsko-Uhorsko) bola slovenská poetka, spisovateľka detskej literatúry a zberateľka ľudových zvykov, piesní a povestí.

Život
-----

Narodila sa v rodine Ľudovíta Samuela Orfanidesa a Zuzany Amálie rod. Kleinovej. Základnú školu navštevovala vo svojom rodisku v Hybiach. Vedomosti si dopĺňala samoštúdiom, čítaním kníh, časopisov a novín z miestnej cirkevnej knižnice. Bývala v Hybiach, na sklonku svojho života sa presťahovala k bratrancovi Karolovi Orfanidesovi do Banskej Bystrice.

Tvorba
------

Už v mladosti prejavila sklon písať verš. Debutovala v roku 1887 v *Slovenských pohľadoch* básňou na národnobuditeľský motív. Okrem *Slovenských pohľadov* prispievala veršami do *Priateľa dietok* (1889 – 1890). Vo veršoch sa inšpirovala hybskými folklórnymi zvykmi a tradičnými témami osobnej lyriky. V rukopise ostala zbierka básní, ktoré pripravovala na podnet Rehora Urama-Podtatranského. Venovala sa zbieraniu a zapisovaniu liptovských zvykov, piesní a povestí.

Referencie
----------

* „ORFANIDESOVÁ, Hermína", *Slovenský biografický slovník*, 4. zväzok, M – Q, Martin: Matica slovenská, 1990, str. 346, ISBN  8070900709

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 146682
**Heineken Open 1971** bol tenisový turnaj mužov, ktorý sa konal v dňoch od 7. do 13. marca 1971 na otvorených dvorcoch s tvrdým povrchom v novozélandskom Aucklande. Titul v dvojhre získal Austrálčan Bob Carmichael, ktorý vo finále porazil krajana Allana Stonea. Titul vo štvorhre získali Austrálčania Bob Carmichael, Ray Ruffels, ktorí vo finále porazili novozélansko-juhoafrický pár Brian Fairlie, Raymond Moore.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Heineken Open 1971*
**Austrália Bob Carmichael** vs. Austrália Allan Stone 7-6 7-6 6-3

### Štvorhra mužov

*Bližšie informácie v hlavnom článku: Mužská štvorhra na Heineken Open 1971*
**Austrália Bob Carmichael / Austrália Ray Ruffels** vs. Nový Zéland Brian Fairlie / Južná Afrika Raymond Moore 6-3 6-7 6-4 4-6 6-3

Externé odkazy
--------------

| * z
* d
* u
Turnaje v Aucklande |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  | 1968 | 1969 |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |


|  |  |
| --- | --- |
| Portal | Tenisový portál |
**Andrej Nikolajevič Tichonov** (rus. Андрей Николаевич Тихонов) (\* 30. október 1906, Gagarin, Smolenská oblasť, Rusko, vtedy Gžatsk, Ruská ríša - † 8. november 1993, Moskva, Rusko) bol ruský matematik a geofyzik. Je známy predovšetkým vďaka práci v oblastiach topológie, funkcionálnej analýzy, geofyziky a matematickej fyziky.

Život
-----

Andrej Nikolajevič Tichonov sa narodil v roku 1906 v meste Gžatsk neďaleko Smolensku v rodine obchodníka. V roku 1910 sa rodina presťahovala do Moskvy, začiatkom občianskej vojny odišli na Ukrajinu a v roku 1919 sa opäť vrátili do Moskvy.

V roku 1922 ako šestnásťročný nastúpil na matematicko-fyzikálnu fakultu Moskovskej štátnej univerzity. Už ako študent dosiahol pod vedením Pavla Sergejeviča Alexandrova pozoruhodné výsledky najmä v oblasti topológie. V roku 1927 ukončil štúdium a zostal na univerzite.

V roku 1939 sa stal korešpondentom Akadémie vied ZSSR, v roku 1966 aj jej riadnym členom. Zohral rozhodujúcu úlohu pri založení fakulty informatiky na Moskovskej univerzite, v rokoch 1970 až 1990 pôsobil ako jej prvý dekan. Zomrel v roku 1993, je pochovaný na Novodievčom cintoríne.

Práca
-----

Najvýznamnejšie výsledky dosiahol Tichonov v oblastiach topológie a funkcionálnej analýzy, ako aj v niektorých oblastiach fyziky. Je po ňom pomenovaných viacero matematických viet a konceptov.

V oblasti topológie je po ňom pomenovaná Tichonovova veta, ktorá hovorí, že súčin kompaktných topologických priestorov je tiež kompaktný. Je tiež po ňom pomenovaná špeciálna trieda topologických priestorov, tzv. Tichonovove priestory. 

V matematickej fyzike je autorom viet o jednoznačnosti pre rovnicu vedenia tepla. Študoval tiež Volterrove integrálne rovnice.

Je tiež autorom metódy Tichonovovej regularizácie. Zaoberal sa tiež asymptotickou analýzou.

Externé odkazy
--------------

* Tichonovov životopis - *MacTutor History of Mathematics archive* (po anglicky)
* Andrej Nikolajevič Tichonov - *Mathematics Genealogy Project* (po anglicky)

Autoritné údaje: * BnF: 12452120j
* GND: 172417775
* ISNI: 0000 0001 1492 4173
* LCCN: n50047840
* NK ČR: jn19981002216
* VIAF: 61643390
* WorldCat: lccn-n50047840